કોડીનારના દરિયા કાંઠા વિસ્તારની જમીનોમાં દરિયાની ખારસ આગળ વધતા કોડીનાર તાલુકાને ગુજરાત સરકારે ડાર્કઝોન જાહેર કર્યો હતો અને કાઠા વિસ્તારમાં સોડમ બંધારા તથા મીઠા પાણીની રેડીયત કેનાલો બનાવી કરોડો રૂપિયાનો ખર્ચ કર્યો હતો પરિણામે 1988ની સાલમાં આ વિસ્તારના પાણીમાં 12480 ટીડીએસ રાજ્ય સરકારના ચોપડે નોંધાયું હતું જે મીઠા પાણીના સંગ્રહ યોજના પછી 5944 નોંધાયું હતું અને આ યોજનાથી આ વિસ્તારમાં 6563 જેટલું ટીડીએસ પાણીમાં ઘટાડવા સફળ થયા હતા ત્યારે માત્ર એકલ-દોકલ ભૂમાફિયાને લાભ અપાવવા તેઓએ ગેરકાયદે બનાવેલા જીંગા ફાર્મના તળાવો દૂર નહીં કરીને સમગ્ર પ્રજાને દ્રોહ સરકારી તંત્ર કરી રહ્યું છે, વિશાળ તળાવોમાં દરિયાનું ખારુ પાણી ભરાતી તેમજ તળાવનું કેમીકલવાળું પાણી સોડમ બંધરામાં છોડવામાં આવતા બંધારો પણ દૂષિત થઇ રહ્યા છે ત્યારે તંત્ર દ્વારા તળાવો દૂર કરવામાં કેમ લાજ કઢાય છે તેવા સવાલો ઉઠયા છે, કોડીનારના કાજ ગામ પાસે બનાવાલેયા સોડમ બંધારામાં શિયાળા દરમિયાન વિદેશી પક્ષીઓ પણ ખૂબ જ પ્રમાણમાં આવતા હોય, આ બંધારો સૂચિત વેટ લેન્ડ જાહેર થયો છે ત્યારે તમામ નીતિ નિયમ નેવે મુકીને ગેરકાયદે ચાલતા જીંગા ઉછેરના તળાવો તાત્કાલીક અસરથી દૂર કરવા થયેલા હાઇકોર્ટના આદેશને પણ ઘોળીને પી જનારા સરકારી તંત્રના જવાબદાર અધિકારીસામે પણ દાખલારૂપ પગલા ભરવા માંગણીઓ કરાય છે.